# Александрия

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Главный пристав Египта
Александрия ар. *الإسكندرية* (al-ʾIskandariyyah)

|  |  |
| --- | --- |
| Застава | Герб |
|  |  |

|  |  |
| --- | --- |
| Держава | ЕгипетЕгипет |
| Губернаторство | Александрия (al-ʾIskandariyya) |
| Координаты | 31.2, 29.91666731°12′00″ с. ш. 29°55′00″ в. д.﻿ / ﻿31.2° с. ш. 29.916667° в. д.    |
| Розлога | 300 км² |
| Обывательство | 5 379 488 особ (2021) |
| Часова зона | UTC+2 |
| Телефонный код | +20 03 |
| Поштовый индекс | 21ххх |
| Официалный сайт | ар.англ.фр. |

|  |
| --- |
| Александрия |

**Александрия** на Викискладѣ |

**Александри́я**, дгр. *Ἀλεξάνδρεια* (Alexandreia), ар. *الإسكندرية* (al-ʾIskandariyyah) — город в устю Нила, главный морскый пристав и другый найвекшый город Египта. Простерать ся над 30 км вздовж берега Середоземного моря.

## Полога

Лежить на западном краю делты Нила, оддалена од главного города Каиро о 183 км на сѣверовыход. Плоха города 300 км2.

## История

Александрия была основана Александром Великым в року 332 до н. е. Быв то в минулости еден из найвекшых городох Середоморя и центер елинистичной наукы и културы, неодовга од момента основаня аж до ей завойованя в року 642 — главный город Египта.

В року 30 до н. е. Александрия, повоевана Римлянами, ставать ся римсков провинциев, а од конця IV. стороча частьов Византской империи, але в обох припадах зоставать великым културно-економичным центром.

Под Арабами, утративши статус главного города ставать ся переважно центром морской торговлѣ и ремеселной продукции, од XV. стороча просперуючым транзитным пунктом меджи регионом Червеного моря и Середоморьом.

По основаню Каира (969) Александрия зачинать упадати: в добѣ проспериты мала 1 млн. обывательох, але в року 1517 была завоевана и спустошена Османами, пережила период епидемий и в року 1798 тото число упало до 10 000. Обродила ся од зачатку XIX. стороча, коли в року 1819 были выставлены новы лодярнѣ и канал Ел-Махмудия, а в року 1856 — желѣзниця од Каира.

Александрия ся ставать модерным козмополитичным городом, мало што маючым зо своев давнинов, великым центром процвѣтаючого бизниса памутовой продукции, все векшу роль мать бизнис Леванта. Въедно з тым, выросле привязаня ку долинѣ Нила, а з ним приток домородцьох з глубины Египту вели ку наростаню национализму. Александрия была силно збомбардована при завоеваню Египта Британиев (1882), одбудована и обернута на колониалный пристав на вывоз памута и военску базу британской флоты. Наступно стала ся едным центром ослободителного боя в роках 1919–1921, 1923–1924, 1927, 1930, 1945–1948, 1950–1951.

## Днешня Александрия

ХарактерТеперѣшня Александрия — найвецей европеизованый город Египта. Од приставового пасма оддѣленый палмовыма алеями. Стара часть хаотично забудована, заховали ся памятникы з добы кральовства Птолемейох и новшы. Нова часть прямокутно спланована, з широкыма булварами, парками, каштелями и помпезныма будовлями.
ЕкономикаВеликый торгово-промысловый центер. Рафинерии ропы, подприятя хемичны, металургичны, машинарскы, лодярскы, радиоелектронны, автомонтажны, текстилны, потравиновы. Продукция цѣмента, переробка аграрных продуктох, ремесла. В подгородѣ Александрии — лѣтны морскы купелѣ.
Наука и култураНаучно-выгледовны инштитуты океанографии и рыбарства, гидрологии. Универзита од року 1942. Музей греко-римской добы, што мать археологичну колекцию з Александрии и околиць, зберану од року 1892. Музей вытварного умѣлства (1952). Од року 1985 регуларный Меджинародный филмовый фестивал Середоморского региона.
## Жерела и одказы

* **Reimer, Michael J. , Mackie, J. Alan and Rowlatt, Mary** (10 Dec. 2020). Alexandria. Encyclopedia Britannica.  [перевірено 2020-02-13]. англ.
* **Виноградова Н. В., Маринович Л. П. и др.**: АЛЕКСАНДРИЯ //Большая российская энциклопедия. Том 1. Москва, 2005, стр. 451 Верзия: 2016. Одчитане: 13.02.2021] русс.
* **Egypt Statistics**.  [перевірено 2021-02-13]. англ.

## Референции